Jantjies onttrek aan Baabaas-groep | Netwerk24
08 November 2019 17:15
Die Springbok-skrumskakel Herschel Jantjies het hom aan die Barbarians se groep vir 16 November se wedstryd teen Fidji op Twickenham onttrek.
Herschel JantjiesFoto: Getty Images
Jantjies is vroeër vanjaar genooi om vir die Barbarians te speel, maar Suid-Afrika se verowering van die Wêreldbeker-toernooi het sy kaarte deurmekaar gekrap.
Volgens bronne naby aan dié 23-jarige buksie wil hy hom graag op sy verantwoordelikhede by die Bokke toespits. Die Bok-groep is tans op 'n landswye toer om met die Wêreldbeker te spog. Hy is glo ook moeg ná 'n lang seisoen.
Dié besluit sal vir die Stormers se afrigter, John Dobson, ook as 'n verligting kom met die oog op aanstaande jaar se Superreeks, omdat hy nie baie diepte op skrumskakel het nie. 'n Besering aan Jantjies kan vir hom eindelose hoofpyne besorg. – Stephen Nell